Berlingske Tidende, 1827-10-22
Corfu, den 11te September. Den 7de dennes ankom Secretairen hos Veiren Omer Prione, Pascha af Thessalonich, til vort Lazareth, og tilkjendegav, at Storherren, efterat Gesandterne i Constantinopel havde gjort Anmeldelse til den Ottomanske Port om Tractaten af 6te Juli, havde ladet alle sine Vezirer, Paschaer af tre Hestehaler, underrette derom ved en Skrivelse af følgende Jndhold: "Da de Europæiske Magter, fra Begyndelsen af de Vantroen des, vore Græske Undersaatters, Rebellion, ikke alene havde erklæret deres Neutralitet, men endog syntes at ønske, at Rebellerne og Jnsurgenterne bleve straffede, saa maa det være næsten i utroligt for Fornuften, at de efter nogen Tids Forløb nu begynde at gaae frem paa en anden Maade, d. er i modsat Retning. Jmidlertid havde allerede frem for alle andre Magter England paa forskjellig Maade og under mange Slags Omstændigheder forskaffet Rebellerne umiddelbar og middelbar Hielp til deres Understøttelse i Rebellionens Sag, uden nogensinde at agte paa de retfærdigste og billigste Besværinger, som min ophøiede Port paa det formeligste til forskjellige Tider har fremsat derimod. Desuden ønskede det allerede forhen at indlægge sin Mægling til Fordeel for Rebellerne, men i Særdeleshed i de sidste Maaneder, i i Forening med andre Magter. Min Kongelige Majestæt gav, i ved Reis-Effendi, stedse til behørig Tid passende Svar, og det er sidste og meest afgjørende blev givet i sidstafvigte Maaned Zilkisse. Men istedetfor at vore Grunde skulde have fundet tilbørlig Plads, s. og den dem tilkommende Kraft og Virkning, fremkom mod al i Forventning i disse Dage de i min Hovedstad værende Ministre fra England, Frankrig og Rusland i deres forskjellige Hoffers Navn med endnu en ny saavel urimeligere som høist uretfærdig Erklæring, hvori der aabenbart yttres, at de bydendes fordre Jnsurgenternes, vore rebelske Undersaatters Uafhængighed og Myndiggjørelse, og at de paa en ulovlig Maade bestemme, at min Kongelige Majestæt og vore troe Undersaatter skulle overlevere til de vantroe Grækere den Eiendom, som for saa mange i hundrede Aar siden er erobret af vore Forfædre med Vaaben og saa meget Blodsudgydelse; og at de i Tilfælde af Modstand, ville gribe til Midler, hvorved de, uden at have erholdt mig Samtykke, kunne udføre deres Hensigt. Efter dyb og viis Prøvelse af denne Sag, og efterat have iagttaget hvad deres Hensigt gaaer ud paa, har min Kongelige Majestæt besluttet, hvad der er at gjøre, og bestemmer sig, følgende vor hellige Troes Lærdomme, til heller, om det saa skulde skee, at underkaste mig min høist mægtige Trones almindelige og fuldkomne Ødelæggelse ved Vaabnenes Magt, end at samtykke i hine Magters urimelige og lovstridige Forslag. Derfor har det behaget min Kongl. Majestæt, ogsaa at advare Eder, mine Vezierer, og Agenter, og at opfordre Eder til oprigtig at sige Eders Mening angaaende dette vigtige Anliggende; tillige at befale Eder, at J maae være forsigtigere og opmærksommer end til nogen anden Tid, for at modstaae og paa det hurtigste at møde ethvert siendtligt Angreb, som maatte foretages fra hine hedenske Mage ters Side, saa at vi med den Allerhøiestes Hielp og vor Prophets Naade kunne være i Stand til, som jeg troer, at forsvare vore udisputerlige Rettigheder imod Andres Uretfærdighed. Herefter ville I erholde særegne og udførlige Forskrifter fra min Kongel. Majestæt. Fred og Held over alle Troende, det modsatte over de Vantroende, Givet den 2den i Maaneden Zaffer (12te Aug. g. St.) Havbugten ved Lepanto er stærkt blokeret af Grækerne, som have taget mange med Levnetsmidler ladede Skibe. J Patra er der stor Mangel. Jbrahim har ikke gjort nogen Bevægelse paa Morea i den sidste Tid.